Diari Oficial de la Generalitat Valenciana


Sumari del DOGV 5452, del 16-02-2007 (2007/762)

Rectificació de les bases sobre el procés selectiu per a la provisió d'una plaça auxiliar administratiu mitjançant concurs oposició.
------------------------------------------------------------------------------------------------------------------------------------

### Dades del document

Número de DOGV
:   5452

Data del DOGV
:   16-02-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/762


Data del document
:   10-01-2007

Organisme emissor
:   Ajuntament de Rocafort

Tipus de document
:   Correcció d'errades

Descriptors 

:   * Rocafort
    * concurs administratiu
    * administració local
    * professió administrativa

En compliment de la Resolució de l'Alcaldia, de 10 de gener de 2007, es publica la rectificació corresponent a la convocatòria del concurs oposició lliure per a provisió d'una plaça d'auxiliar administratiu publicat en el Butlletí Oficial de la Província de València número 197, de data 19 d'agost del 2006, resolc:  
1. Modificar les bases huitena i novena del procés selectiu per concurs oposició d'una plaça d'auxiliar administratiu, perquè s'ha produït una errada material. La redacció de les bases esmentades és la següent:  
"Base huitena. Qualificació de la fase d'oposició (60 punts)  
La prova es qualificarà de 0 a 40 punts, i serà necessari obtindre per a superar-la un mínim de 20 punts.  
El nivell de coneixements mínims exigits per a aconseguir 20 punts en la prova de tipus test, serà contestar correctament el 50% de preguntes. Les contestacions errònies no penalitzen.  
La segona prova es qualificarà com a apte o no apte. Per a ser apte es requeriran 300 pulsacions per minut.  
La tercera prova es puntuarà de 0 a 20 punts, i serà necessari obtindre un mínim de 10 punts per a superar la prova.  
La correcció i qualificació dels exercicis escrits, sempre que siga possible, es farà de forma anònima, i per a això s'utilitzaran sistemes que garantisquen l'objectivitat de les puntuacions atorgades i l'anonimat dels aspirants.  
Base novena. Fase de concurs (40 punts)  
Els aspirants que hagueren superat la fase d'oposició disposaran de 10 dies hàbils, a partir de la publicació de la relació d'aspirants aprovats, per a presentar els documents degudament acreditats i al·legats fins a la data en què acabe el termini de presentació d'instàncies, dels mèrits valorables en la fase de concurs, i els hauran de presentar al lloc indicat en la base 5.1 de la convocatòria.  
La puntuació màxima en la fase de concurs serà de 50 punts i la valoració dels mèrits s'efectuarà d'acord amb el barem següent:  
Plaça d'auxiliar d'intervenció:   
A) Experiència professional: 30 punts.  
1. Es valorarà l'experiència professional dels participants d'acord amb el barem següent:  
1.1 Per haver exercit el lloc de treball d'auxiliar d'intervenció, comptabilitat de despeses en algun ajuntament, a raó de 0,50 punts per cada mes complet de servici en actiu.  
1.2 Per haver exercit, en altres administracions públiques, el lloc de treball auxiliar de comptabilitat, en llocs amb funcions equivalents a les del grup D, auxiliar d'intervenció, a raó de 0,10 punts per mes complet de servici en actiu.  
1.3 Per haver exercit, el lloc de treball auxiliar de comptabilitat en el sector privat, en treballs per compte d'altri, autònoms i professionals, en llocs amb funcions equivalents a les del grup D, auxiliar d'intervenció, a raó de 0,05 punts per mes complet de servici en actiu.  
2. L'experiència professional s'acreditarà d'acord amb els criteris següents:  
2.1 Els treballs per a administracions públiques s'acreditaran sempre per mitjà de certificat oficial de l'òrgan competent.  
2.2 La resta de treballs per compte d'altri, per mitjà del contracte de treball i certificat de l'empresa de les funcions desenvolupades, quan estes no puguen deduir-se dels termes del contracte, sense que s'admeta contradicció entre ambdós documents. En tot cas, serà obligatòria la presentació del certificat o vida laboral que acredite haver cotitzat a la Seguretat Social durant tot el temps que s'al·legue en el grup o grups de cotització corresponents a la categoria de les places convocades. En el supòsit de contradiccions preval la vida laboral.   
2.3 Per al supòsit de professionals i autònoms, els contractes de servici, la llicència fiscal o IAE, i el certificat de col·legiació, quan procedisca, així com el certificat o vida laboral que acredite haver cotitzat a la Seguretat Social durant tot el temps que s'al·legue en el grup o grups de cotització corresponents a la borsa de treball convocada. Quan procedisca, i en substitució d'estos documents, s'aportarà un certificat oficial que acredite haver cotitzat en el règim especial o en la mutualitat corresponent.   
En tot cas la puntuació màxima a aconseguir, per experiència, no podrà superar els 30 punts.  
B) Formació: 10 punts.  
1. Cursos específics de la nova instrucció de comptabilitat local: màxim 7,5 punts.  
a) Durada fins a 25 hores: 1,5 punts.  
b) Durada fins a 50 hores: 4 punts.  
c) Durada: més de 50 hores: 7 punts.  
2. Cursos específics de secretariat de direcció: màxim 3 punts.  
a) Durada fins a 100 hores: 1 punt.  
b) Durada fins a 250 hores: 2 punts.  
c) Durada: més de 250 hores: 3 punts.  
3. Cursos específics d'estructura pressupostària: màxim 1, 5 punts.  
a) Durada fins a 50 hores: 0,5 punts.  
b) Durada fins a 75 hores: 1 punt.  
c) Durada més de 75 hores: 1,5 punts.  
En tot cas la puntuació màxima a aconseguir, per formació, no podrà superar els 10 punts".  
2. Ordenar que s'efectuen les publicacions de la present resolució en el Butlletí Oficial de la Província de València, en el Diari Oficial de la Comunitat Valenciana i en el Boletín Oficial del Estado que procedisquen.  
3. Que es trasllade esta resolució a la Direcció General de l'Administració Local.  
Rocafort, 10 de gener de 2007.- L'alcalde en funcions: Agustín Aliaga Pozo. La secretària: Clementina Martí Aparic.